ມະຫາວິທະຍາໄລ Buenos Aires ພຽງແຕ່ໄດ້ຮ່ວມມືກັບສະຖານທູດຫວຽດນາມປະຈຳ ອາກຊັງຕິນ ຈັດຕັ້ງກອງປະຊຸມສຳມະນາທາງອິນເຕີເນັດກ່ຽວກັບການພົວພັນມິດຕະພາບ ແລະ ຄວາມສາມາດບົ່ມຊ້ອນຂອງການຮ່ວມມືສອງຝ່າຍເນື່ອງໃນໂອກາດສະເຫຼີມສະຫຼອງ10 ປີແຫ່ງວັນສອງປະເທເຫັນດີເປັນເອກະພາບຍົກການພົວພັນຂຶ້ນລະດັບຄູ່ຮ່ວມມຮອບດ້ານໃນວັນທີ 13 ກໍລະກົດ.
ກ່າວຄຳເຫັນທີ່ກອງປະຊຸມສຳມານາ, ທ່ານ Juan Valle Raleigh ອະດີດເອກອັກຄະລັດຖະທູດອາກຊັງຕີນ ປະຈຳ ຫວຽດນາມ ໄດ້ຢືນຢັນວ່າ ຫວຽດນາມແມ່ນຄູ່ຮ່ວມມືທີ່ສຳຄັນ ໃນນະໂຍບາຍການຕ່າງປະເທດຂອງປະເທດອາກຊັງຕີນ ແລະ ເລື່ອງສອງປະເທດໄດ້ຍົກລະດັບການພົວພັນຂຶ້ນເປັນຄູ່ຮ່ວມມືຍຸດທະສາດເມື່ອ 10 ປີກ່ອນໄດ້ສ້າງພື້ນຖານໃນການສົ່ງເສີມໂຄງການດຳເນີນງານຮ່ວມມືທີ່ອຸດົມສົມບູນ, ໂດຍສະເພາະໃນດ້ານເສດຖະກິດການຄ້າ. ທ່ານກໍ່ຖືວ່າ ພື້ນຖານເສດຖະກິດຂອງສອງປະເທດຕ້ອງເພີ່ມທະວີຄວາມຈຳເປັນໃຫ້ແກ່ກັນ, ເປີດໂອກາດຫຼາຍຢ່າງໃຫ້ແກ່ການພົວພັນການຮ່ວມມືສອງຝ່າຍ, ພ້ອມທັງສະແດງຄວາມຫວັງວ່າ ດ້ວຍການພົວພັນຮອບດ້ານ ແລະ ໃກ້ຊິດຄືໃນປະຈຸບັນ. ສອງຝ່າຍຈະມຸ່ງໄປສູ່ການຍົກລະດັບການພົວພັນຂຶ້ນລະດັບຍຸດທະສາດໃນອະນາຄົດຈະມາເຖິງ.
ທ່ານກໍ່ໄດ້ຕີລາຄາສູງບົດບາດ ແລະ ຖານະຂອງຫວຽດນາມຢູ່ອາຊີແລະໂລກ ກໍ່ຄືການປະກອບສ່ວນຢ່າງຕັ້ງໜ້າຂອງຫວຽດນາມໃນບັນດາບັນຫາທົ່ວໂລກ, ພິເສດແມ່ນໃນໄລຍະປະຈຸບັນເມື່ອ ຫວຽດນາມພວມດຳລົງຕຳແໜ່ງປະທານໝູນ ວຽນອາຊຽນ ແລະສະມາຊິກບໍ່ຖາວອນຂອງສະພາຄວາມໝັ້ນຄົງສະຫະປະຊາຊາດ.
ບຸນຄົງ